tænkeboks
Tænkeboks, løgn, terningspil, der kendes under flere navne. Et antal spillere har hver et raflebæger og fire terninger. Hver spiller slår et slag, hvis udfald kun han kender, og der foregår et meldeforløb; spørgsmålet er, om der på terningerne under bægrene tilsammen findes det udfald, der er meldt. Spillet er populært på værtshuse og rummer et betydeligt psykologisk moment.